Ljubljana vanalinn
**Ljubljana** (saksa *Laibach*, itaalia *Lubiana*) on Sloveenia pealinn. See on oma rahvaarvu (272 200) poolest üks väikseimad pealinnu Euroopa Liidus.

Geograafia
----------

Ljubljanica jõge ületav Draakoni sild
Linn asub Kesk-Sloveenias Ljubljanica jõe ääres, Sava jõe ülemisel valgalal Ljubljana nõos. Südalinna kõrgus merepinnast on 298 meetrit, Ljubljana linnus asub kõrgendikul (Grajski grič) 366 meetri kõrgusel, ja kõrgeim punkt (Grmada) 676 meetri kõrgusel.

Kliima
------

Ljubljanas on vähemalt 29-kraadist sooja esinenud igas kuus aprillist kuni oktoobrini. Absoluutne maksimum, +39 °C, on mõõdetud juulis. Kõige külmem kuu on jaanuar, kuid jaanuariski on mõõdetud 14 kraadi sooja. Keskmiselt 90 päeval aastas tõuseb õhusoojus üle 30 kraadi.

Absoluutne miinimum on mõõdetud veebruaris (−28 °C). Ka jaanuaris on mõõdetud −27 °C. Juunist septembrini pole kunagi öökülma täheldatud. Keskmiselt on öökülmi 90 päeval aastas ja lumikate püsib keskmiselt 65 päeva.

Sademed jaotuvad aasta lõikes üsna ühtlaselt. Kõige märjemad kuud on oktoober (keskmiselt 151 mm) ja september (142 mm). Kõige kuivemad kuud on märts (76 mm) ja jaanuar (88 mm). Kokku on aastas sademeid keskmiselt 1383 mm ja selletõttu on Ljubljana üks Euroopa kõige märjemaid pealinnu. Maist kuni septembrini on piksetormid tavalised ja võivad vahel olla rängad.

Ljubljana on tuntud udude poolest, mida täheldatakse keskmiselt 121 päeval aastas, peamiselt sügiseti ja talviti.

Ajalugu
-------

### Rauaaeg

Tänapäeva Ljubljana ala asustasid eelajaloolisel ajal veneedid, pärast keltide ja illüürlaste segunemisel tekkinud rahvas ja 3. sajandil eKr keldi hõim tauriskid.

### Rooma-aeg

50. aasta paiku rajati linna kohale Vana-Rooma sõjaväelaager, mis hiljem muutus alaliseks asulaks nimega Iulia Aemona ehk lühidalt Emona. Emonas elas 5000–6000 elanikku, eri värvi telliskivimajad ja kanalisatsioon.

### Rahvasterännuaeg

 *Pikemalt artiklis Suur rahvasteränne*
Aastal 452 hävitasid hunnid selle Attila käsul. Hiljem laastasid seda idagoodid ja langobardid. 6. sajandil saabusid sinna slaavlased. 

9. sajandil langes see piirkond sõltuvusse Frangi riigist ja sinna korraldasid rüüsteretki madjarid.

### Keskaeg

Esimest korda mainiti Ljubljanat 1144 *Luwigana* nime all. Ljubljana sai linna õigused 1220, kaasa arvatud õiguse müntida raha.

1270 vallutas linna Ottokar II Přemysl. Seejärel võitis Rudolf von Habsburg Ottokari ja hõivas linna 1278. Ljubljana jäi kuni 1797 Habsburgide võimu alla. Sellest sai katoliiklik slaavlaste linn.

### Uusaeg

Laibachi kongressi paraad (Leander Russi maal 1845. aastast)

### Tänapäev

Sloveenia iseseisvus 1991 ja sellest ajast peale on Ljubljana olnud riigi pealinn.

Sport
-----

Linnas asub jalgpallistaadion Stožice staadion, mis on jalgpalliklubi NK Olimpija Ljubljana kodustaadion.

Sõpruslinnad
------------

Ljubljanal on kakskümmend sõpruslinna:

|  |  |  |
| --- | --- | --- |
| * Itaalia Parma (Itaalia, alates 1964)
* Itaalia Palermo (Itaalia, alates 1964)
* Saksamaa Chemnitz (Saksamaa, alates 1966)
* Slovakkia Bratislava (Slovakkia, alates 1967)
* Tuneesia Sousse (Tuneesia, alates 1961)
* Gruusia Tbilisi (Gruusia, alates 1977)
* Saksamaa Wiesbaden (Saksamaa, alates 1967)
 | * Saksamaa Leverkusen (Saksamaa, alates 1979)
* Horvaatia Rijeka (Horvaatia, alates 1979)
* Hiina Chengdu (Hiina, alates 1981)
* Horvaatia Ploče (Horvaatia, alates 1982)
* Ameerika Ühendriigid Cleveland (USA)
* Austria Viin (Austria, alates 1999)
* Kreeka Ateena (Kreeka, alates 2000)
 | * Venemaa Moskva (Venemaa, alates 2000)
* Venemaa Moskva oblast (Venemaa, alates 2001)
* Horvaatia Zagreb (Horvaatia, alates 2001)
* Bosnia ja Hertsegoviina Sarajevo (Bosnia ja Hertsegoviina, alates 2002)
* Belgia Brüssel (Belgia, alates 2004)
* Põhja-Makedoonia Skopje (Põhja-Makedoonia, alates 2007)
 |

Vaata ka
--------

* Ljubljana Jože Pučniki lennujaam
* Ljubljana ülikool

Viited
------

1. ↑  , vaadatud 20.10.2022.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Ljubljana** |

|  |  |
| --- | --- |
|  | Tsitaadid Vikitsitaatides: **Ljubljana** |

* Ljubljana koduleht (sloveeni ja inglise keeles)
* Ljubljana Turismiinfokeskus (sloveeni, inglise, saksa, itaalia ja prantsuse keeles)